Dubrovački Stradun posljednjih tjedana predstavljen je u nešto drugačijem ruhu. Naime, 9. ožujka započelo je snimanje osmog djela franšize "Ratova zvijezda", a sila se zaista budi u staroj jezgri grada.

Grad je u potpunosti omogućio slobodu snimanja i kretanja ove značajne filmske produkcije. Snimanja se održavaju u kasnim popodnevnim i večernjim satima, a pri postavljanju scenografije 70 posto posla obavili su i sami Dubrovčani.

A kako izgleda snimanje uspjela je zabilježiti jedna američka turistkinja. Snimila je kaskadera koji u akcijskoj sceni "leti" u blizini Dominikanaca, kako javlja Dubrovački vjesnik.

Potvrđena je i noćna scena zbog koje su stradunske trgovine maskirane u vrata obložena led svjetlima iz daleke galaksije.

Turisti i zaslužni za realiziranje scenografije oduševljeni su predivnim lokacijama, a smatraju da arhitektura i izgled Dubrovnika idealno odgovaraju pozadini filma.

Snimanje osmog nastavka kultne hollywoodske uspješnice traje do 17. ožujka, a kretanje gradom je ograničeno.

Foto: Grgo Jelavic/PIXSELL

>> Simpatičan droid Ratova zvijezda dobiva voštanu figuru

>> Na Stradunu počelo snimanje scena osmog nastavka ''Ratova zvijezda''